బాబూ రాజేంద్ర ప్రసాద్
భారత స్వాతంత్ర్యం వచ్చిన రెండున్నర సంవత్సరాల తరువాత 1950 జనవరి 26 న స్వతంత్ర భారత రాజ్యాంగం ఆమోదించబడింది. రాజేంద్ర ప్రసాదును మొదటి రాష్ట్రపతిగా ఎన్నుకున్నారు. అనుకోకుండా భారత గణతంత్ర దినోత్సావానికి ఒక రోజు ముందు 1950 జనవరి 25 నాటి రాత్రి అతని సోదరి భగవతి దేవి ప్రసాద్ మరణించింది. అతడు దహన సంస్కారాలకు ఏర్పాట్లు చేసాడు కానీ రిపబ్లిక్ దినోత్సవ వేడుకలు పెరేడ్ గ్రౌండ్ లో పూర్తిచేసిన తరువాత మాత్రమే పూర్తిచేసాడు.
చంద్రికా కుమరతుంగా
చంద్రికా బండారునాయకే కుమారతుంగా  (జననం 29 జూన్ 1945), శ్రీలంకకు చెందిన రాజకీయ నాయకురాలు. 12 నవంబరు 1994 నుంచి 19 నవంబరు 2005 వరకు శ్రీలంక రాష్ట్రపతిగా  పనిచేశారు. శ్రీలంకకు 5వ రాష్ట్రపతిగా పనిచేయడమే కాక, ఇప్పటివరకు ఆ దేశానికి రాష్ట్రపతిగా పని చేసిన ఏకైక మహిళగా చరిత్ర సృష్టించారు చంద్రికా. ఆమె తల్లిదండ్రులిద్దరూ శ్రీలంక ఫ్రీడం పార్టీ(ఎస్.ఎల్.ఎఫ్.పి) నుంచి ఆ దేశ ప్రధాన మంత్రులుగా పనిచేయడం మరో విశేషం. ఆ పార్టీకి 2005 వరకు చంద్రికా నాయకురాలిగా కూడా  వ్యవహరించారు.